Kretsdommer - Kontrakt

|  |  |
| --- | --- |
| Klubb | Navn på klubben |
| Dommer | Navn på dommer |

|  |  |  |
| --- | --- | --- |
| Kontraktsperiode | Fra: | Til: |

Hensikten med denne kontrakten mellom dommer og klubb er å skape et ryddig og oversiktlig samarbeid. Kontrakten skal være enkel og avklare begge parters forpliktelser samt avklare praktiske spørsmål i avtaleperioden.

Avtaleperioden bør være på minst en hel sesong, lenger kontrakter skaper bedre forutsigbarhet for alle parter.

I kontraktstiden kan dommeren ikke melde seg inn i eller på annen måte representere andre klubber, med mindre begge parter er enige om å oppheve denne kontrakten, eller at kontrakten fra en av partene blir rettmessig hevet.

**Dommeren forplikter seg til:**

1. Innordne seg etter klubben, kretsen og Norges Ishockeyforbunds retningslinjer, styringsrett, lover og reglement. Være en positiv og lojal ambassadør for Norsk Ishockey.
2. Betale klubbens medlemskontingent før seriestart.
3. Dømme treningskamper, der egen klubb står som arrangør, vederlagsfritt frem til sesongstart.
4. Dømme turneringer arrangert av klubben etter nærmere avtalt honorar og kostnadsdekning.
5. Være tilgjengelig for å delta i tilstrekkelig antall kamper til at Norges Ishockeyforbund godkjenner deltakelse i henhold til NIHF Administrasjonsreglement §5
6. Fremlegge godkjente kvitteringer dersom utlegg gjøres i henhold til avtaletekst.

**Klubben forplikter seg til:**

1. Betale dommers lisens.
2. Besørge nødvendig obligatorisk dommerutstyr i avtaleperioden. Dette kan være utstyr klubben tidligere har anskaffet. Utstyret skal være i rett størrelse samt tilfredsstille de krav som til enhver tid er gjeldende for gyldig forsikring og annen standard for godkjenning.
3. Behovsprøve anskaffelse av nytt obligatorisk utstyr dersom dommer og klubb finner dette nødvendig i løpet av avtaleperioden.
4. Dekke egenandel ved deltakelse på pliktige kurs i regi av krets, NIHF eller IIHF. Klubben skal kun betale de faktiske utgiftene som enten er lagt ut eller som faktureres klubb fra krets, NIHF eller IIHF. Frivillige samlinger skal til enhver tid diskuteres.
5. Gi dommer tilgang til eksterne samarbeidsavtaler som for eksempel treningssenter eller annet klubben tilbyr sine medlemmer.

Obligatorisk (minstekrav) dommerutstyr for regionalt nivå (Kretsdommer) er:

* Sort hjelm med tilhørende visir (CE merket)
* Sort bukse
* Dommerdrakt
* Fløyte

Kontrakten kan ved hver mellomsesong være gjenstand for diskusjon vedrørende endringer. Dersom det er enighet om å terminere kontrakten før utløp, skal klubbens eller dommerens utlegg gjøres opp umiddelbart og dommer fristilles deretter.

Dersom, i løpet av avtaleperioden, en dommers nivå endres fra Kretsen eller NIHF, kan dommer eller klubb kreve at kontrakten skal revurderes til rett nivå.

Utstyr som tildeles dommer, eller anskaffes av dommer via utleggsdekning i løpet av avtaleperioden er klubbens eie og skal returneres til klubben når avtalen utløper eller avsluttes.

Ved kontraktstidens utløp eller dersom rettmessig heving er foretatt, kan dommeren fritt søke overgang til annen klubb. Overgang må skje iht. NIHF`s lover og regler.

Ved vesentlig kontraktsbrudd kan den annen part heve kontrakten. Som vesentlig kontraktsbrudd regnes å unnlate å oppfylle forpliktelsene nevnt ovenfor.

Begge parter forplikter seg i enhver sammenheng å innordne seg etter NIHF og overordnet organisasjonsledds lover og reglement.

Kontrakten er utstedt i 2 -to- eksemplarer hvorav parten beholder hvert sitt.

|  |  |  |
| --- | --- | --- |
| Sted: |  | Dato: |
|  |  |  |
| Dommer |  | Klubb |